

**PÄÄLLYSTÖLIITON TOIMINTAKERTOMUS**

**EVP-YHDISTYS RY** 1 (4)

**TOIMINTAKERTOMUS 2019**

**1. Toiminta-ajatus ja -tavoitteet**

Yhdistyksen toiminnan tärkein tehtävä oli toimia jäsenistönsä edunvalvojana ja keskinäisenä yhteyslinkkinä.

Tätä työtä yhdistys teki

- pitämällä yllä kotisivuja, järjestämällä tapaamisia sekä perinne- ja kesäpäivät

- osallistumalla Päällystöliiton päätöksentekoon edustajakokouksessa ja osallistumalla työskentelyyn hallituksessa läsnäolo- ja puheoikeudella

- osallistumalla Valtakunnalliset Eläkeläisjärjestöt VENK ry:n työskentelyyn

- osallistumalla Akavan senioriverkoston työskentelyyn

Tavoitteen mukaisesti tiedotusta toteutettiin vuoden mittaan yhdistyksen järjestämissä tilaisuuksissa, jäsentiedotteella, yhdistyksen nettisivuilla www.paallystoliitto.fi ja Päällystölehdessä. Kotisivuille otettiin myös paikallisyhdistysten jäsentiedotteita.

Maanpuolustuksen parissa työskenteleviin yhteistyökumppaneihin on ollut tavoitteena hyvät suhteet, jotka tukivatkin hyvin meidän tavoitteitamme. Tukea saatiin mm. yhdistyksen kokousten ja kesäpäivien järjestelyjen toteuttamisessa.

Yhdistys pyrki kehittämään jäsentensä yhteenkuuluvaisuutta hyvähenkisillä tapaamisilla perinne- ja kesäpäivillä. Tapahtumista ilmoitettiin jäsentiedotteella, kotisivuilla ja Päällystölehdessä.

**2. Toiminnan avainalueet**

Toimintavuoden avainalueet olivat

- jäsenhuolto, jolla pyrimme helpottamaan eläkkeelle siirtymisen aiheuttamia muutoksia elämässä. Tätä työtä helpottamaan olemme luoneet alueellista tukihenkilöverkostoa

- jäsenille tarkoitettujen perinnepäivien sekä kurssi- ja perhetapaamiseksi tarkoitettujen kesäpäivien järjestäminen

- tiedottaminen jäsentiedotteilla, kotisivuilla ja Päällystölehdessä sekä paikallisten yhdyshenkilöiden toimesta

- edunvalvonta- ja yhteistyö Päällystöliiton kanssa

- edunvalvontatyö VENKin kanssa

- eläkeläisten edunvalvonta Akavan senioriverkostossa

- yhteistyö maanpuolustus- ja perinnejärjestöjen kanssa

**3. Tärkeimmät tapahtumat**

3.1. Perinnepäivät ja vuosikokous

Perinnepäivät vietettiin 16.-17.3. Radisson Blu Hotellilla Oulussa. Lauantaina kuulimme kaksi esitelmää. Ensimmäisenä oli Oulun kaupungin valtuuston puheenjohtajan Juha Hännisen esitelmä Oulun kaupungin nykytilasta ja toisena Antero Mikkosen esitys Oulun historiasta.

Vuosikokous aloitettiin henkilövalinnoilla ja puheenjohtajaksi valittiin Harri Pekkala, sihteereiksi Arto Vepsäläinen ja Veijo Koskela. Kokous vietiin läpi asiantuntevasti ja sujuvasti yhteisymmärryksessä.

3.2. Kesäpäivät

Kesäpäiviä vietettiin 16.–18.8. Vaasassa hotelli Waskiassa perinteisen kaavan mukaan. Ilmoittautumisen jälkeen M/S Tiira vei meidät ihastelemaan Vaasan saaristoa ja lohisopalle.

3.3. Retki Pärnuun

EVP-yhdistyksen kevätmatkan kohteena 26. - 29.5. oli Pärnu. Matkan aikana tutustuttiin eri sotahistoriallisiin ja muihin kohteisiin Virossa ja Latviassa. Mukana oli 38 henkilöä

3.4. Virkistyslomat

Toimintavuodelle emme saaneet tuettuja lomia Maaseudun Terveys- ja Lomahuolto ry:ltä. Jatkamme kuitenkin yrittämistä, jotta tulevaisuudessa saisimme aikaiseksi oman ryhmän tuettuihin lomiin.

3.5. Yhdistyksen sääntöjen uusiminen

Pitkään valmistella ollut sääntöjen nykyaikaistaminen saatiin päätökseen, kun vuosikokous hyväksyi hallituksen valmisteleman sääntömuutoksen yksimielisesti. Keskeisimmät muutokset ovat puolisojäsenen hyväksyminen yhdistyksen jäseneksi sekä hallituksen varajäsenten määrän supistaminen kahteen ja heidän toimikautensa lyhentäminen vuoteen.

**4. Kokoukset**

4.1. Vuosikokous

Yhdistyksen sääntömääräinen vuosikokous pidettiin 16.3. Oulussa Radisson Blu hotellissa

.

4.2. Hallitus

Hallitus kokoontui työskentelemään toimintavuonna neljä kertaa.

1/2019 22.1. Lahden upseerikerho, Lahti

2/2019 16.3. Radisson Blu Hotelli, Oulu

3/2019 17.3. Radisson Blu Hotelli, Oulu

4/2019 17.8 Hotelli Scandic Waskia, Vaasa

Kokousten lisäksi hallitus piti kehittämisseminaarin Vierumäellä Päällystöliiton lomamökeissä 25-27.11.. Seminaarissa keskusteltiin yhdistyksen toiminnan kehittämisestä ja laadittiin jäsenkyselyn rakenne ja kysymyssarja.

Hallituksen kokoonpano

Puheenjohtaja Markku Virtanen, Helsinki

Varsinaiset jäsenet Henkilökohtaiset varajäsenet

Esa Barsk, Rovaniemi Aake Mäkinen, Tampere

Juha Kakko, Säkylä Lauri Sund, Säkylä

Harri Kolila, Asikkala Pertti Heikkilä, Tampere

Aki Karvonen, Kirkkonummi Markku Saarela, Kirkkonummi

Martti Lång, Oulu Veijo Koskela, Oulu

Seppo Hyttinen, Kontioniemi Aarre Toivonen, Kuhmo

Järjestäytymiskokouksessaan hallitus ja valitsi seuraavat toimihenkilöt ja toimikunnat

- varapuheenjohtaja Martti Lång

- sihteeri Juha Kakko

- jäsensihteeri Aki Karvonen

- virkistystoiminta / lomavastaava Pertti Heikkilä

- urheiluvastaava Martti Lång

- VENKin edustaja/tiedotus/kotisivut Markku Virtanen

- taloudenhoitaja Lauri Sund

- työvaliokunta: puheenjohtaja, varapuheenjohtaja, sihteeri ja/tai taloudenhoitaja.

Toiminnantarkastajiksi valittiin Tapani Saari Helsingistä ja Jarmo Mölsä Vantaalta sekä heidän varalleen Kari Takussaari ja Valto Vainio Helsingistä.

**5. Edunvalvonta**

5.1. Valtakunnalliset eläkeläisjärjestöt VENK ry

Markku Virtanen valittiin VENK:n vuosikokouksessa puheenjohtajaksi. Hallitus nimesi yhdistyksen edustajaksi VENKin hallitukseen Markku Toivasen ja varaedustajaksi Pertti Heikkilän. VENK ry:n hallitus on kokoontunut vuoden aikana 4 kertaa. VENK ry:ltä on useita kertoja pyydetty lausuntoja erilaisiin valmisteilla oleviin asioihin.

5.2. Päällystöliitto ry (PL)

Yhdistyksen puheenjohtaja osallistui Päällystöliiton hallituksen työskentelyyn läsnäolo- ja puheoikeudella. Huhtikuussa pidetyille Puheenjohtajapäiville osallistui Markku Virtanen.

Päällystöliiton urheilutoimintaan evp-yhdistyksen jäsenet ovat osallistuneet aktiivisesti. Kilpailujen tulokset ovat luettavissa päällystöliiton sivuilta www.paallystoliitto.fi.

Päällystöliiton lomahuoneistoista Saariselällä, Kolilla, Vierumäellä ja Helsingin asunnoista tiedotettiin yhdistyksen jäsenille ja niitä myös käytettiin. Lomahuoneistojen varausosoite on www.paallystoliitto.fi.

5.3. Akava Päällystöliiton nimeämänä edustajana Akavan senioriverkoston kokouksiin osallistui Markku Virtanen.

**6. Tiedotustoiminta**

6.1. Jäsentiedote

Vuosikokouskutsu oli luettavissa Päällystölehdestä 6/2018 ja kesäpäiväilmoitus lehdessä 2/2019. Yhdistyksen jäsentiedote lähetettiin jäsenmaksulaskun mukana.

Vuosikokouksen valinnat olivat luettavissa yhdistyksen kotisivuilta www.paallystoliitto.fi.

6.2. Päällystölehti

Päällystölehti jaettiin jokaiselle varsinaiselle jäsenelle jäsenmaksuun kuuluvana. Lehdessä tiedotettiin yhdistyksen asioista ja tapahtumista.

6.3. www.paallystoliitto.fi

Yhdistyksen kotisivut toimivat lähes reaaliaikaisena tiedotusvälineenä. Yhdistyksen tiedotusta hoidettiin kotisivuilla ja Päällystölehdessä. Kotisivuilla tiedotettiin myös alueellisesta toiminnasta.

6.4. Sähköposti

Yhdistyksen hallitus toimi sisäisessä yhteydenpidossa pääosin sähköpostitse.

Jäsenistölle tiedotettiin sähköpostilla, mikäli osoite oli tiedossa.

**7. Huomionosoitukset**

7.1. Muistamiset

Puheenjohtaja on muistanut tietoon tulleiden, viimeiseen iltahuutoon kutsuttujen omaisia osanottokortilla tai suruadressilla.

Syntymäpäiväänsä (50, 60, 70, 75, 80, 85 ja 90) viettäneitä jäseniä onniteltiin merkkipäivinä yhdistyksen kortilla ja kaikkia yli 90-vuotiaita onniteltiin heidän syntymäpäivänään.

Yhteistyökumppaneita muistettiin merkkipäivinä.

7.2. Yhdistyksen kunniajäsen

Yhdistys on kutsunut aiemmin kunniajäsenekseen Raimo Toverin. Yhdistyksellä ei ole muita kunniajäseniä.

7.3. Yhdistyksen standaari

7.4. Kunniakilpi

Toimintakaudella myönnettiin kaksi kunniakilpeä Valto Vainiolle ja Harri Ojaselle.

7.5. Hautakivimerkki

Vuoden aikana on poisnukkuneiden jäsenten omaisille luovutettu seitsemän ja ei jäsenen omaisille on myyty kaksi hautakivimerkkiä kiinnitettäväksi hautakiveen tai uurnaan.

**8. Talous**

8.1. Varainhankinta

Talous on perustunut jäsenmaksuihin. Jäsenmäärä oli vuoden lopussa 1836 ja jäsenmaksu oli 37 euroa. Vuosikokous on vapauttanut rintamatunnuksen omaavat jäsenet jäsenmaksusta.

8.2 Taloudellinen toiminta

Jäsenmaksuun sisältyivät Päällystölehti, kalenteri ja liiton lomakohteiden käyttöoikeus. Taseen loppusumma on **46508,54** euroa. Tuloslaskelma osoittaa ylijäämää **2545,72 €**, joka esitetään kirjattavaksi oman toiminnan pääomatilille. Tuloslaskelma ja tase on esitetty erillisenä liitteenä.

8.3. Jäsenistö, jäsenhankinta ja jäsenhuolto

Yhdistyksen jäsenhankinta on toiminut odotetusti. Yhdistyksen järjestöllisen painoarvon nostamiseksi jäsenmäärän hankintaan on edelleen panostettava. Kuten muissakin yhdistyksissä, osa jäsenistöstä liittyy ja eroaa varsin lyhyen jäsenyyden jälkeen. Palveluksessa olevien rekrytointiin pyrittiin vaikuttamaan Päällystöliiton puheenjohtajapäivillä ja edustajakokouksessa.

**9. Yhteenveto**

Yhdistyksen toiminnot ovat vakiintuneet. Iso haaste oli kaikkien eläkkeelle siirtyvien opistoupseerien saaminen mukaan toimintaan. Vain jäsenmäärää lisäämällä pystymme vahvistamaan asemaamme edunvalvojana. Toinen haaste on eläkkeelle siirtyvien muutosvalmennus. Tätä työtä varten yhdistyksen olisi saatava enemmän vaikutusmahdollisuuksia liiton toimintaan. Jäsenistönsä edunvalvojana yhdistyksellä on painoarvoa yhdessä Päällystöliiton kanssa.

Valtakunnalliseen ja yhteiskuntapoliittiseen vaikuttamiseen olemme hakeneet isompia eläkeläisryhmiä, joiden kanssa yhdistymällä on mahdollista saada meille edullista vaikutusta valtakunnalliseen tulonjaon suunnitteluun. Pystyäkseen säilyttämään asemansa edunvalvojana VENKin pitää hakea liittolaisia, mutta myös meidän pitää saada lisää jäseniä, jolloin saadaan painoarvoa VENKin jäsenenä.

Alueiden, joilla vielä vaikuttavat Päällystöliiton yhdistykset, on pyritty auttamaan näiden toimintaa. Olemme tarjonneet Päällystöliiton yhdistyksille omia jäseniämme, joilla on päivälläkin aikaa hoitaa asioita, esim. sihteereiksi, kiinteistövastaaviksi jne.

Jatkuvana haasteena on ikääntyvien jäsentemme kunto. Työtä kuntolomien saamiseksi jäsenistöllemme jatkettiin.

Hallitus